CELEX: 52010XG1203(02)
Language: ro
Date: 2010-11-19
Title: Concluziile Consiliului din 19 noiembrie 2010 privind accesul tinerilor la cultură

3.12.2010   
            
            
               RO
            
            
               Jurnalul Oficial al Uniunii Europene
            
            
               C 326/2
            
         Concluziile Consiliului din 19 noiembrie 2010 privind accesul tinerilor la cultură
   2010/C 326/02
   CONSILIUL UNIUNII EUROPENE,
   1.   REAMINTIND:
   
               —
            
            
               Recomandarea Parlamentului European și a Consiliului din 18 decembrie 2006 cu privire la competențele-cheie pentru învățarea de-a lungul vieții, în vederea integrării culturii în toate activitățile de învățare din școli, organizații de tineret și instituții de formare;
            
         
               —
            
            
               Rezoluția Consiliului din 16 noiembrie 2007 privind o agendă europeană pentru cultură (1) și obiectivele strategice ale acesteia, precum și Concluziile Consiliului privind planul de lucru pentru cultură 2011-2014 (2);
            
         
               —
            
            
               Rezoluția Consiliului din 27 noiembrie 2009 privind un cadru reînnoit pentru cooperarea europeană în domeniul tineretului (2010-2018), în care se afirmă că creativitatea și capacitatea de inovare a tinerilor ar trebui susținute printr-un acces de o mai bună calitate și prin participarea la cultură și la formele de expresie culturală de la o vârstă timpurie, promovându-se astfel dezvoltarea personală, capacități de învățare mai bune, competențe interculturale, înțelegerea și respectul pentru diversitatea culturală și dezvoltarea unor competențe noi și flexibile pentru viitoare oportunități de locuri de muncă;
            
         
               —
            
            
               Concluziile Consiliului din 27 noiembrie 2009 privind promovarea unei generații creative: dezvoltarea creativității și a capacității de inovare a copiilor și a tinerilor prin intermediul formelor de expresie culturală și al accesului la cultură, care includ 6 priorități.
            
         2.   SALUTĂ:
   
               —
            
            
               aprofundarea cunoașterii privind tineretul și cultura, de exemplu prin studiul comandat de Comisia Europeană referitor la accesul tinerilor la cultură (3).
            
         3.   SUBLINIAZĂ:
   
               —
            
            
               faptul că accesul tinerilor la cultură cuprinde două aspecte principale: tinerii ca utilizatori, cumpărători, consumatori și audiență; și tinerii implicați în mod activ ca participanți activi și creatori de artă și cultură;
            
         
               —
            
            
               importanța acestei chestiuni pentru buna cooperare între domeniul tineretului și domeniul culturii;
            
         
               —
            
            
               importanța cunoașterii, promovării, vizibilității și utilizării noilor tehnologii ale informației și comunicațiilor, inclusiv digitalizarea conținutului cultural, în scopul de a intensifica accesul tinerilor la cultură;
            
         
               —
            
            
               faptul că accesul tinerilor la cultură se referă la o experiență a exprimării de sine, a dezvoltării și a încrederii personale, a inovării și a creativității, a calității vieții, precum și la deschiderea față de alte culturi, inclusiv în ceea ce privește patrimoniul cultural al Europei;
            
         
               —
            
            
               importanța dezvoltării de-a lungul vieții a competențelor culturale ale tinerilor și a tuturor părților implicate interesate, datorită suprapunerilor acesteia cu alte competențe-cheie;
            
         
               —
            
            
               relevanța culturii ca mijloc de promovare a incluziunii sociale, a egalității și a participării active a tinerilor, precum și de combatere a discriminării și a sărăciei.
            
         4.   INVITĂ ȘI ÎNCURAJEAZĂ ÎN CONSECINȚĂ COMISIA ȘI STATELE MEMBRE ÎN CADRUL SFERELOR LOR RESPECTIVE DE COMPETENȚĂ:
   
               —
            
            
               să ia în considerare toate recomandările studiului menționat anterior;
            
         
               —
            
            
               să faciliteze accesul tuturor tinerilor la cultură, reducând obstacolele în acest sens, astfel cum sunt prezentate în studiu (de exemplu, constrângeri financiare, lingvistice, temporale și geografice), ținând seama de rolul educației și formării culturale și artistice pentru toți tinerii începând de la o vârstă timpurie, într-o perspectivă a învățării de-a lungul vieții și prin utilizarea programelor cu public-țintă;
            
         
               —
            
            
               să promoveze dezvoltarea unor politici coordonate pe termen lung privind accesul tinerilor la cultură la toate nivelurile, cu o perspectivă de tineret clară, de exemplu, prin stimularea parteneriatelor și contactelor între sectorul creației și părțile interesate din domeniul tineretului, cel al educației și din alte domenii relevante;
            
         
               —
            
            
               să aprofundeze cunoașterea privind accesul tinerilor la cultură (de exemplu prin intermediul Eurobarometer în raportul UE privind tineretul) și să sprijine cercetarea în domeniul formelor de cultură, creativității și cetățeniei culturale ale tineretului. În acest context, este important să se definească nevoile tinerilor în ceea ce privește accesul lor la cultură și să se identifice evoluția practicilor culturale ale tineretului;
            
         
               —
            
            
               să facă schimb și să promoveze experiențe, practici și informații ale tuturor părților interesate relevante, la toate nivelurile, cu privire la accesul tinerilor la cultură, de exemplu, prin stimularea mobilității în scopul învățării pentru toți tinerii și toate persoanele care lucrează cu tinerii și liderii de tineret și prin utilizarea TIC și media;
            
         
               —
            
            
               să sprijine o educație, o formare și o consolidare a capacităților de calitate pentru persoanele care lucrează cu tinerii și liderii de tineret, artiști și alte persoane care lucrează în domeniul culturii, cadre didactice și toate celelalte părți interesate relevante implicate în accesul tinerilor la cultură;
            
         
               —
            
            
               să promoveze accesul tinerilor la cultură ca mijloc de promovare a incluziunii sociale, a egalității și a participării active a tinerilor, precum și de combatere a discriminării și a sărăciei;
            
         
               —
            
            
               să promoveze cele 6 priorități prevăzute în Concluziile Consiliului din 27 noiembrie 2009 privind promovarea unei generații creative;
            
         
               —
            
            
               să valorifice optim programele relevante existente, instrumentele și rețelele europene (de exemplu, Asociația Europeană a Cardurilor de Tineret), inclusiv fondurile structurale europene, pentru a promova obiectivele menționate anterior.
            
         
      (1)  JO C 287, 29.11.2007, p. 1.
   
      (2)  Urmează să fie adoptate la 18 noiembrie 2010.
   
      (3)  Interarts EACEA/2008/01 (JO 2008/S 91-122802).